id en en en en id en en fr ms ca id en en en id en en fr ms ca id id en id ms id id id ms id id id ms id id id id id ms id id id id ms ms ms de en nl de en en nl en en en id id en id en id en ms fr en id id en it en id ms ms id en en en en fa en en en en en en es en en ms en fr en en en en en id en en
Perangkap New Age Movement Untuk Agamawan – Saifulislam.Com
Wednesday , August 31 2022
Bagaimana agamawan terjebak ke kancah New Age Movement?
Saya tiada jawapan mudah. Tetapi saya boleh berfikir semula mengenai pengalaman diri sendiri.
Sesuatu yang tidak pernah saya bayangkan di zaman pelajar, saya akan bekerja di arena latihan dan motivasi. Semenjak pelajar, saya sentiasa menjadi peserta keras kepala yang melawan dan mempersoalkan arahan-arahan motivator yang tidak masuk akal.
Tetapi sekembali ke tanahair pada tahun 2004, inilah bidang pekerjaan saya.
Berada di dalamnya, saya belajar banyak perkara, terutamanya berkaitan pendekatan dakwah. Apatah lagi di belakang kepala saya, ada kepercayaan bahawa saya tidak begitu memahami realiti masyarakat setelah 11 tahun hidup di perantauan. Justeru saya membuka diri untuk belajar dan berubah.
Sebagai graduan syariah, saya percaya kepada kekuatan ajaran Islam sebagai isi. Cuma saya perlu kayakan pendekatan. Di awal tahun 2005, saya termenung di hadapan pintu masuk Kinokuniya di KLCC, merenung orang ramai dan berfikir, berapakah jarak di antara kuliah maghrib dan mimbar Jumaat saya, dengan realiti masyarakat kita. Ia memberi impak yang besar kepada diri saya.
Saya mula mendedahkan diri kepada buku-buku ‘barat’. Antara yang paling banyak saya berikan perhatian adalah karya Stephen R Covey dan anaknya Sean Covey di dalam gagasan The 7 Habits. Kumpulan buku kedua adalah karya-karya John C Maxwell.
Semasa membaca karya mereka, saya berfikir bagaimanakah tunjuk ajar mereka timbul, dan bagaimana pula pendekatan yang sama, atau lebih baik, ada di dalam agama saya? Antara karya yang saya manfaatkan daripada literatur Muslim pula adalah karya-karya Imam al-Ghazali.
Perkembangan dakwah dan perubahan diri ketika itu, dan dengan bahan-bahan itu berjalan secara sederhana, dan sebenarnya agak mencukupi.
Tetapi sebagai orang muda, sebagai manusia barangkali, kita mahu terus belajar, mahu advance, mahu memiliki pengiktirafan terhadap kebolehan diri. Sama ada ia dicapai melalui jalan akademik, atau pun melalui program-program ‘micro credentials’ yang memberi sijil pengiktirafan yang membuktikan kita ‘ada sesuatu’.
Melalui jaringan rakan-rakan, formal dan tidak formal, peribadi dan ‘profesional’, saya menghadirkan diri ke kursus-kursus berkaitan dengan Law of Attraction, NLP dan beberapa kursus lain yang terkenal pada masa itu.
Di situlah saya mula masuk ke daerah ‘New Age Movement’ tanpa memahami apakah NAM itu sendiri.
Cumanya, sikap kritis dan suka mempersoalkan serba serbi, menjadikan perjalanan saya tersangkut-sangkut. Kaedah yang dipelajari semasa mengaji Syariah dahulu bahawa al-bayyinah ‘ala man idda’a (beban menghadirkan bukti adalah terpikul di atas sang pendakwa’), menjadikan saya mendesak diri untuk menyoal dari mana sesuatu itu datang.
Perlahan-lahan rasa tidak selesa itu menjelma. Macam ada sesuatu yang tidak kena. Dengan hati rasa tak kena, dengan kepala pun rasa tak kena. Ketika itu, tak kena itu bukan dari segi agama sahaja, tetapi yang lebih nyata ialah ‘saintifikkah benda ini?’.
Apabila gagal menyandarkan ajaran-ajaran tersebut kepada bukti saintifik, setakat percubaan saya meneroka literatur, saya hilang minat. Saya mula perlahan-lahan mengundurkan diri daripada dunia motivasi dan mengejar pensijilan kepakaran modul, lalu cuba menyambung pelajaran.
Saya tidak berceramah mengkritik modul-modul berkenaan kerana saya belum arif mengenai sejarah dan falsafah New Age Movement tersebut. Juga, saya belum sampai hati untuk melukakan hati kawan-kawan sendiri yang terjebak dengan modul sedemikian. Itu kelemahan saya. Jiwa Melayu barangkali. Tetapi apa yang saya buat adalah pada mengenengahkan disiplin ilmu Islam yang memang bidang saya.
Tidak boleh membuat modul menggunakan nas al-Quran dan al-Sunnah, jika tiada kemampuan memahami ayat-ayatnya. Sebarang bentuk pembuatan modul, adalah interaksi dan penafsiran. Dan untuk berinteraksi dengan kandungan nas, melakukan proses induktif atau deduktif, wajib ada ilmunya.
Ramai juga yang berada di dalam dilema dengan peraturan itu.
Saya tiada upaya mencadangkan sesuatu yang lebih mudah daripada itu kecuali, belajar ilmu agama secara sistematik, atau / dan belajar ilmu sains secara sistematik. Tanpa keduanya, ‘selamat’ terjerumus ke perangkap ruwaibidhah.
Kesimpulan saya, keinginan mencantikkan pendekatan dakwah, belenggu fikiran bahawa ajaran agama membosankan bagi masyarakat, rasa teruja dengan jargon, adalah umpan-umpan awal yang mengheret saya ke daerah tersebut, di dekad milenia yang pertama dahulu.
Semoga kesilapan dan masalah itu dihindari oleh generasi pendakwah muda hari ini. Selain kritis dan menjaga amanah ilmu, selalulah meminta petunjuk daripada Allah. Kefasihan berbicara kita, boleh menjadi saham untuk ke Syurga, dan mengheret ke Neraka.
Previous Krisis Fikir Yang Mengancam Survival Kita
Next Harapan Sumber Kekuatan Bertahan
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
10/07/2021 at 6:03 PM
Terima kasih ustaz atas perkongsiannya.
Saya bersetuju dengan pandangan ustaz.
Satu perkara lagi yang saya prihatin berkenaan segelintir agamawan yang menjadi pendakwah dan mendekati masyarakat ialah kegiatan pembacaan mereka. Saya yakin mereka membaca dan memiliki kitab-kitab bagi bidang mereka. Saya hormati pembacaan mereka dan usaha mereka menekuni ilmu.
Namun, saya juga berharap mereka berupaya untuk meningkatkan aktiviti pembacaan dalam pelbagai bidang dan aspek (tidak semestinya perlu membaca dalam jumlah yang banyak). Pembacaan pelbagai aspek membantu kita meneliti sesuatu isu daripada sudut pandang yang lain. Hal ini sekurang-kurangnya dapat memandu segelintir pendakwah yang agak teruja untuk mengulas pelbagai isu, berfikir dengan lebih kritikal dan bersifat ‘engage’ dengan masyarakat yang didekati.
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved